Teeskenteleminen (1880)
Kaikki tuntee surun, ilon,
 Ehk’ei kaikki sitä näytä;
 Sydän sykkii joka neidon,
 Ehk’ei sanoja hän käytä.

 Kaikille on sulo lemmen
 Vaarallinen, viekas ansa;
 Suudelma on taivas immen,
 Ehkä sanoo inhovansa.

 Lemmi, pala, nuorukainen,
 Kylmyys on sun palkkanasi;
 Lakkaa lempimästä, nainen
 Saa sen, mit’ oil huolenasi.

 Alla teeskennellyn ilon
 Sulle eikö kulta näytä:
 ”Sydän sykkii joka neidon,
 Ehk’ei sanoja hän käytä.”

 Suudelmia vaadi monta,
 Niin ja näin voit saada yhden,
 Ole niistä huoletonna,
 Kaikki saat sä perätysten.

 Kyyneleistä nyt sä lemmen
 Huomaat, huokauksistansa:
 ”Suudelma on taivas immen,
 Ehkä sanoo inhovansa.”

–i–a.

Lähde: Tapio 4.8.1880.

Johan Ludvig Runeberg
Runot
Tapio
1880